stanford-oval/wikipedia huggingface dataset:
Rubber Soul
Nimi ja kansitaide

Paul McCartneyn mukaan albumin nimi Rubber Soul (suom. kumisoul, kumisielu) oli peräisin mustilta bluesmuusikoilta, jotka käyttivät Mick Jaggerista ja hänen Rolling Stones -yhtyeensä esittämästä musiikista nimitystä ”plastic soul” (suom. muovisoul). John Lennon on kertonut, että Rubber Soul oli McCartneyn keksimä nimi. Lennonin mukaan se oli pelkkä sanaleikki, jolla oletettavasti tarkoitettiin englantilaista soulia.
Rubber Soulin kansikuvan otti Robert Freeman, ja siinä on vääristyneen muotoiset kasvokuvat yhtyeen jäsenistä. Lopputulos syntyi vahingossa, kun Freeman ja Beatles olivat kokoontuneet valitsemaan kanteen päätyvän kuvan. Freeman heijasti diat valkoiselle pahville, mutta koska pahvit olivat hieman kallellaan, kuvat näkyivät pitkulaisina. Yhtyeen jäsenet innostuivat lopputuloksesta ja pyysivät Freemania tekemään lopullisista kuvista vastaavanlaisia.
Kannen Rubber Soul -logon suunnitteli ja piirsi Freemanin kutsusta lontoolainen art director Charles Front. Häntä ei koskaan merkitty levyn tietoihin sen tekijäksi, vaikka logoa jäljiteltiin 1960-luvun hippiaikakaudella runsaasti. Vuonna 2007 Bonhams huutokauppasi logon 10 000 punnalla. Sitä ennen logo oli ollut 42 vuotta Frontin ullakolla.
»Oli Beatles LSD:n perään tai ei, en tiedä, mutta minä en todellakaan ollut. Kyse oli täysin albumin nimestä. Jos koputtaa kumipuuta, niin silloin siitä saa pisaran mallisen jutun, joten rupesin miettimään sitä esittävän muodon luomista, joka alkaisi kapeana ja leviäisi sitten. Minulle maksettiin 26 guineaa ja viisi šillinkiä.» 
(Charles Front, Rubber Soul -logon suunnittelija ja piirtäjä)
Albumin kannessa oli uutta ja poikkeuksellista se, ettei siinä ollut esittäjän nimeä.
Britannian- ja Yhdysvaltain-versioiden kansikuvat eroavat hieman toisistaan. Britannialaisessa versiossa Rubber Soul -logo on punainen, mutta Yhdysvaltain-versiossa painoksesta riippuen ruskea tai vihreä.
Singlet

With the Beatles- ja Beatles for Sale -albumien tavoin Rubber Soulilta ei julkaistu Britanniassa yhtäkään singleä. Sen sijaan julkaistiin kahden A-puolen single ”Day Tripper” / ”We Can Work It Out”, joka ilmestyi samanaikaisesti albumin kanssa sekä Britanniassa että Yhdysvalloissa.
Suomessa albumin kappale ”Michelle” nousi singlelistan toiseksi. Yhdysvalloissa julkaistiin helmikuussa 1966 single ”Nowhere Man” / ”What Goes On”, mutta molemmat kappaleet ilmestyivät siellä Rubber Soulin sijaan kesäkuussa 1966 albumilla Yesterday and Today.
Koska albumin kappaleita ei julkaistu läheskään kaikissa maissa singleinä, monet muut esittäjät kiinnostuivat niiden levyttämisestä. Esimerkiksi kappaleesta ”Michelle” tehtiin vuoteen 1972 mennessä 629 cover-versiota. The Overlanders -yhtyeen versio nousi tammikuussa 1966 Britannian listaykköseksi kolmen viikon ajaksi.
Julkaisu ja vastaanotto > Myynti ja julkaisut

Parlophone-levymerkki julkaisi Rubber Soulin Britanniassa 3. joulukuuta 1965. Albumi nousi Record Retailer -lehden listalle 11. joulukuuta ja kärkeen 25. joulukuuta. Ykkösenä se pysyi yhteensä yhdeksän viikon ajan, ja listaviikkoja kertyi yhteensä 42. Rubber Soul nousi kärkeen myös Disc Weekly-, Melody Maker- ja New Musical Express -lehtien listoilla. Suomessa albumi oli listaykkönen tammikuussa 1966.
Yhdysvalloissa albumin julkaisi 6. joulukuuta Capitol Records. Joulukuun 25. päivänä Rubber Soul nousi ensimmäisen kerran Billboard 200 -listalle, ja ensimmäisen kuudesta listaykkösviikostaan se saavutti 8. tammikuuta 1966. Levy säilyi Billboardin listalla kaikkiaan 59 viikkoa. Lisäksi albumi nousi Cash Boxin ja Record Worldin listojen kärkeen. Rubber Soulia myytiin Yhdysvalloissa ensimmäisen yhdeksän päivän aikana 1,2 miljoonaa kappaletta, ja kokonaismyyntimäärä on sittemmin noussut yli neljän miljoonan.
Julkaisu ja vastaanotto > Kriitikoiden arviot

Suomessa Helsingin Sanomat käsitteli albumia sunnuntaina 19. joulukuuta 1965 ilmestyneessä numerossaan. Arvostelija kiinnitti huomiota yhtyeen musiikilliseen muutokseen. Hän vertaa kappaletta ”Michelle” edellislevy Helpin lauluun ”Yesterday”, jotka molemmat käyvät hänen mielestään esimerkkinä yhtyeen uudesta tyylistä. Lähimpänä vanhojen menestysten tyyliä on kappale ”Wait”, joka tuo mieleen A Hard Day’s Night -albumin tunnelman.
»Nyt mummokin melkein riemastuu kuunnellessaan erään tunnetun yhtyeen esityksiä. Jotain on todella tapahtunut: Beatles-yhtye on kasvanut, vanhentunut ja viisastunut. Kaupallisesta musiikista on tullut kaunista musiikkia, sähkökitaran riehakkaimmat soinnut ovat vaihtuneet milloin kansanlaulun milloin balladin sävelmiksi. Beatles on hiljentynyt. Nyt saavat muut yhtyeet meluta. – – Nyt uusi riemukas osaava ja todella elinvoimainen Beatles-yhtye on tehnyt uuden LP:n jolta löytää paljon niin nuori kuin vanhakin kuuntelija.» 
(Helsingin Sanomat 19.12.1965.)
Yhdysvaltalainen Rolling Stone -musiikkilehti sijoitti Rubber Soulin viidenneksi vuonna 2003 julkaistulla 500 kautta aikojen parasta albumia -listallaan. Lisäksi monet Beatles-kirjailijat pitävät Rubber Soulia yhtenä hienoimmista Beatlesin kirjoittamista ja äänittämistä mestariteoksista.
Albumilla ollut ”Michelle” saavutti amerikkalaisen äänilevyteollisuuden myöntämän Grammy-palkinnon ”Vuoden lauluna”. Englantilainen The Overlanders levytti kappaleen ja nousi tulkinnallaan sikäläisillä listoilla kolmeksi viikoksi ykköseksi. ”Michellestä” tehtiin seuraavien kuuden vuoden aikana yli 600 cover-versiota.
Julkaisu ja vastaanotto > Merkitys

Suomalaisen musiikkitoimittaja Jake Nymanin mukaan Rubber Soul on teknisestä näkökulmasta edistyksellinen, aikaansa edellä oleva albumi. Nyman toteaa Onnenpäivät 2 -kirjassaan, että Rubber Soulin myötä mahdollisesti ensimmäistä kertaa oivallettiin LP-levyn mahdollisuudet taiteellisen kokonaisuuden luomiseen. Esimerkiksi The Beach Boysin Brian Wilson loi yhtyeen Pet Sounds -albumin vuonna 1966 Rubber Soulin innoittamana.
Beatles-tutkija Mark Lewisohn on kuvannut Rubber Soulia ”kestäväksi ja hyvin tarpeelliseksi sillaksi Helpin moitteettoman popmusiikin ja Revolverin kokeilevien ideoiden välillä”.
Julkaisu ja vastaanotto > Listasijoitukset

1965–1966
| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Britannia | 1. | 42 | 11.12.1965 |  |
|  Suomi | 1. |  | tammikuu 1966 |  |
|  Yhdysvallat | 1. | 59 | 25.12.1965 |  |
|  Ranska | 5. | 1 | 11.12.1965 |  |
Myöhemmät ajankohdat
| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Portugali | 14. | 2 | viikko 38/2009 |  |
|  Ruotsi | 17. | 5 | 18.9.2009 |  |
|  Uusi-Seelanti | 25. | 2 | 14.9.2009 |  |
|  Belgia (Flanderi) | 26. | 23 | 19.9.2009 |  |
|  Tanska | 31. | 2 | 18.9.2009 |  |
|  Meksiko | 39. | 4 | viikko 37/2009 |  |
|  Australia | 41. | 1 | 27.9.2009 |  |
|  Belgia (Wallonia) | 49. | 12 | 19.9.2009 |  |
|  Sveitsi | 51. | 3 | 20.9.2009 |  |
|  Itävalta | 53. | 2 | 25.9.2009 |  |
|  Espanja | 59. | 5 | 13.9.2009 |  |
|  Alankomaat | 87. | 10 | 26.9.2009 |  |
Kappalelista > Britannian-painos

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Drive My Car (1 & 2 • +3)  | Lennon, McCartney | 2.30 |  |  |  |  |  |  |
| 2. | Norwegian Wood (This Bird Has Flown) (1 • +2)  | Lennon, McCartney | 2.06 |  |  |  |  |  |  |
| 3. | You Won’t See Me (2 • +1 & 3)  | Lennon, McCartney | 3.22 |  |  |  |  |  |  |
| 4. | Nowhere Man (1 • +2 & 3)  | Lennon, McCartney | 2.40 |  |  |  |  |  |  |
| 5. | Think for Yourself (3 • +1 & 2)  | Harrison | 2.19 |  |  |  |  |  |  |
| 6. | The Word (1, 2 & 3)  | Lennon, McCartney | 2.44 |  |  |  |  |  |  |
| 7. | Michelle (2 • +1 & 3)  | Lennon, McCartney | 2.42 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 8. | What Goes On (4 • +1 & 2)  | Lennon, McCartney, Starkey | 2.51 |  |  |  |  |  |  |
| 9. | Girl (1 • +2 & 3)  | Lennon, McCartney | 2.34 |  |  |  |  |  |  |
| 10. | I’m Looking Through You (2 • +1)  | Lennon, McCartney | 2.27 |  |  |  |  |  |  |
| 11. | In My Life (1 • +2)  | Lennon, McCartney | 2.28 |  |  |  |  |  |  |
| 12. | Wait (1 & 2)  | Lennon, McCartney | 2.17 |  |  |  |  |  |  |
| 13. | If I Needed Someone (3 • +1 & 2)  | Harrison | 2.24 |  |  |  |  |  |  |
| 14. | Run for Your Life (1 • +2 & 3)  | Lennon, McCartney | 2.19 |  |  |  |  |  |  |
Laulu 1: John Lennon • 2: Paul McCartney • 3: George Harrison • 4: Ringo Starr • Viimeisenä +taustalaulu.
Kappalelista > Yhdysvaltain-painos

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | I’ve Just Seen a Face (2)  | Lennon, McCartney | 2.07 |  |  |  |  |  |  |
| 2. | Norwegian Wood (This Bird Has Flown) (1 • +2)  | Lennon, McCartney | 2.06 |  |  |  |  |  |  |
| 3. | You Won’t See Me (2 • +1 & 3)  | Lennon, McCartney | 3.22 |  |  |  |  |  |  |
| 4. | Think for Yourself (3 • +1 & 2)  | Harrison | 2.19 |  |  |  |  |  |  |
| 5. | The Word (1, 2 & 3)  | Lennon, McCartney | 2.44 |  |  |  |  |  |  |
| 6. | Michelle (2 • +1 & 3)  | Lennon, McCartney | 2.42 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 7. | It’s Only Love (1)  | Lennon, McCartney | 1.59 |  |  |  |  |  |  |
| 8. | Girl (1 • +2 & 3)  | Lennon, McCartney | 2.34 |  |  |  |  |  |  |
| 9. | I’m Looking Through You (2 • +1)  | Lennon, McCartney | 2.27 |  |  |  |  |  |  |
| 10. | In My Life (1 • +2)  | Lennon, McCartney | 2.28 |  |  |  |  |  |  |
| 11. | Wait (1 & 2)  | Lennon, McCartney | 2.17 |  |  |  |  |  |  |
| 12. | Run for Your Life (1 • +2 & 3)  | Lennon, McCartney | 2.19 |  |  |  |  |  |  |
Laulu 1: John Lennon • 2: Paul McCartney • 3: George Harrison • Viimeisenä +taustalaulu.
Kokoonpano

Muusikot
John Lennon – laulu, taustalaulu, rytmikitara, akustinen kitara, tamburiini kappaleissa ”Drive My Car”, ”You Won’t See Me”, ”Think for Yourself”, ”Wait” ja ”If I Needed Someone”
Paul McCartney – laulu, taustalaulu, bassokitara, fuzz-basso kappaleessa ”Think for Yourself”, piano kappaleissa ”You Won’t See Me” ja ”The Word”
George Harrison – soolokitara, taustalaulu, laulu kappaleissa ”Think for Yourself” ja ”If I Needed Someone”, akustinen kitara kappaleessa ”Michelle”, sitar kappaleessa ”Norwegian Wood (This Bird Has Flown)”, tamburiini kappaleessa ”I’m Looking Through You”
Ringo Starr – rummut, laulu kappaleessa ”What Goes On”, tamburiini kappaleessa ”Norwegian Wood (This Bird Has Flown)”, marakassit kappaleessa ”Think for Yourself”, Hammond-urut kappaleessa ”I’m Looking Through You”
Mal Evans – Hammond-urut kappaleessa ”You Won’t See Me”
George Martin – harmoni kappaleissa ”The Word” ja ”If I Needed Someone”, piano kappaleessa ”In My Life”, tamburiini kappaleessa ”Run for Your Life”
Muut
George Martin – tuottaja
Norman Smith – äänittäjä
Robert Freeman – valokuvaus
Aiheesta muualla

Albumin painosten ja kappaleiden teknisiä tietoja. (englanniksi)
Yhtyeen jäsenet kertovat albumin kappaleista. (englanniksi)
| n k The Beatles |
| --- | --- |
John Lennon Paul McCartney George Harrison Ringo Starr Stuart Sutcliffe Pete Best George Martin
Britannian studioalbumit: Please Please Me With the Beatles A Hard Day’s Night Beatles for Sale Help! Rubber Soul Revolver Sgt. Pepper’s Lonely Hearts Club Band The Beatles Yellow Submarine Abbey Road Let It Be
Yhdysvaltain studioalbumit: Introducing... The Beatles Meet The Beatles! The Beatles’ Second Album A Hard Day’s Night Something New The Beatles’ Story Beatles ’65 The Early Beatles Beatles VI Help! Rubber Soul Yesterday and Today Revolver Sgt. Pepper’s Lonely Hearts Club Band Magical Mystery Tour The Beatles Yellow Submarine Abbey Road Hey Jude Let It Be
EP:eitä: Twist and Shout The Beatles’ Hits Long Tall Sally Magical Mystery Tour
Kokoelmat: A Collection of Beatles Oldies (But Goldies) The Beatles 1962–1966 The Beatles 1967–1970 Rock ’n’ Roll Music The Beatles at the Hollywood Bowl Live! at the Star-Club in Hamburg, Germany; 1962 Reel Music Love Songs The Beatles’ Ballads 20 Greatest Hits Past Masters, Volume One Past Masters, Volume Two The Beatles Box Set Live at the BBC Anthology 1 Anthology 2 Anthology 3 Yellow Submarine Songtrack 1 Let It Be... Naked The Capitol Albums, Volume 1 The Capitol Albums, Volume 2 Love The Beatles Stereo Box Set The Beatles in Mono Tomorrow Never Knows
George Harrison soitti Rubber Soulilla sitaria.
Yhtye lehdistötilaisuudessa Minnesotassa vuonna 1965.
Mikko Räisänen

Mikko Antero Räisänen (8. huhtikuuta 1953 Helsinki – 15. heinäkuuta 2009 Helsinki) oli MTV Oy:n varatoimitusjohtaja, koulutukseltaan diplomi-insinööri. Räisäsen työ- ja luottamustehtäviä ovat olleet Subtv:n ja Suomen uutisradio Oy:n (Radio Nova) hallituksen puheenjohtajuus, Bonnier Publications Oy:n hallituksen jäsenyys sekä Pretax Oy:n hallituksen puheenjohtajuus.
Råbäck

| Råbäck |
| --- | --- |
Osoite:  Mankintie
Sijainti:  Espoonkartano, Espoo
Valmistumisvuosi:  1903
Suunnittelija:  August Ivar Lindfors
Rakennuttaja:  August Ivar Lindfors
Runkorakenne:  hirsi
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Råbäck on jugendvaikutteinen hirsihuvila Espoonkartanossa läntisimmässä Espoossa. Kauppaneuvos August Ivar Lindforsin (1872–1950) kerrotaan suunnitelleen sen tupakka-askin kanteen. Råbäck on osa Kuninkaantien historiallista maisemakokonaisuutta. 1800-luvun lopulla Råbäckin paikalla sijaitsi Espoon kartanolle kuulunut torppa.
Råbäck on kaksikerroksinen. Sen jugendvaikutteisuus näkyy muun muassa epäsymmetrisissä arkkitehtonisissa ratkaisuissa ja päätyjen sisäänvedetyissä verannoissa.
Råbäckin puistosta tehtiin näyttävä, sillä Lindfors harrasti puutarhanhoitoa. Puistosuunnitelman laati Paul Olsson vuonna 1923. Puistoakseli päättyy huvilan länsisivun poikkipäätyyn. Huvilan itäpuolella sijaitsee lohkokivistä rakennettu vesisäiliö, jonka päällä on aikoinaan ollut huvimaja.
Trimetyyliamiini

| Trimetyyliamiini |
| --- | --- |


Tunnisteet
IUPAC-nimi:  N,N-dimetyylimetaaniamiini
CAS-numero:  75-50-3
PubChem CID:  1146
SMILES:  CN(C)C 
Ominaisuudet
Molekyylikaava:  C3H9N
Moolimassa:  59,112 g/mol
Sulamispiste:  −117 °C
Kiehumispiste:  2,8 °C
Tiheys:  0,6 g/cm3
Liukoisuus veteen:  Liukenee veteen hyvin
Trimetyyliamiini (C3H9N) on kolme metyyliryhmää sisältävä tertiäärinen amiini. Yhdistettä käytetään muun muassa kemiallisessa synteesissä ja valmistettaessa ioninvaihtohartseja. Trimetyyliamiini on yksi mätänevän kalan hajun aiheuttajista. Yhdistettä esiintyy myös kasveissa, kukkien tuoksuissa ja semiokemikaalina eliöiden viestinnässä.
Ominaisuudet

Huoneenlämpötilassa trimetyyliamiini on väritön kaasu. Aine on vahva emäs ja kykenee syövyttämään monia metalleja, kuten sinkkiä ja alumiinia. Yhdiste myydään joko vesiliuoksena tai kaasuna, joka on nesteytetty.
Valmistus

Trimetyyliamiini valmistetaan teollisesti samalla tavalla kuin monometyyliamiinia ja dimetyyliamiinia. Ammoniakki ja metanoli reagoivat keskenään korkeassa lämpötilassa katalyytin esimerkiksi alumiinioksidin läsnä ollessa. Tällöin syntyy näiden metyyliamiinien seos.
Trimetyyliamiinia voidaan valmistaa myös paraformaldehydistä ja ammoniumkloridista
Käyttö

Trimetyyliamiinia voidaan käyttää orgaanisissa synteeseissä valmistettaessa koliinin suoloja sekä kvartenäärisiä ammoniumyhdisteitä kuten tetrametyyliammoniumhydroksidia. Lisäksi yhdistettä käytetään ioninvaihtoon tarvittavien hartsien tuottamiseen
Trimetyyliamiini kalassa

Elävä ja tuore kala sisältävät hyvin vähän trimetyyliamiinia. Kalan alkaessa mädäntyä bakteerit pelkistävät kalan sisältämän trimetyyliamiini-N-oksidin trimetyyliamiiniksi, joka aiheuttaa tyypillisen hajun. Kalan trimetyyliamiinipitoisuutta voidaan käyttää määritettäessä kalan tuoreutta.
Kalassa bakteerit voivat hajottaa trimetyyliamiinin entsymaattisesti dimetyyliamiiniksi ja formaldehydiksi.
Trimetyyliamiiniuria

Ihmiset saavat trimetyyliamiinia ravinnosta ja eräät aineet, kuten karnitiini metaboloituvat trimetyyliamiiniksi. Trimetyyliamiiniuria on harvinainen perinnöllinen sairaus, jossa ihminen ei pysty muuttamaan trimetyyliamiinia hajuttomaksi hapettumistuotteeksi. Trimetyyliamiini erittyy kehosta hien ja virtsan mukana ja aiheuttaa niille kalamaisen hajun.
Turvallisuus

Trimetyyliamiinin hengittäminen aiheuttaa hengitysoireita, joihin kuuluvat yskä ja vaikeutunut hengittäminen. Yhdisteen joutuminen keuhkoihin voi johtaa keuhkopöhöön. Ihon kanssa kosketuksiin joutuessaan trimetyyliamiini voi aiheuttaa paleltumisvaurioita.
Aiheesta muualla

Wikimedia Commonsissa on kuvia tai muita tiedostoja aiheesta .
Human Metabolome Database: Trimethylamine (englanniksi)
Food Component Database (FooDB): Trimethylamine (englanniksi)
Toxin and Toxin Target Database (T3DB): Trimethylamine (englanniksi)
Kyoto Encyclopedia of Genes and Genomes (KEGG): Trimethylamine (englanniksi)
ChemBlink: Trimethylamine (englanniksi)
Dr. Duke's Phytochemical and Ethnobotanical Databases: Trimethylamine (englanniksi)
Pherobase: Floral Compound - trimethylamine (englanniksi)
Pherobase: Semiochemical - trimethylamine (englanniksi)
Ryhmän 11 alkuaine

Jatkuvavalettu kuparilevy
Antiikin aikainen hopealautanen, jossa on Minervan kuva
Egyptiläinen kultainen rannerengas
Ryhmän 11 alkuaineella tarkoitetaan alkuainetta, joka kuuluu jaksollisen järjestelmän yhdenteen­toista ryhmään. Ryhmän 11 alku­aineita ovat kupari, hopea, kulta ja röntgenium. Kaikki ryhmän 11 jäsenet ovat siirtymä­metalleja.
Kupari, hopea ja kulta ovat olleet tunnettuja jo esi­historiallisista ajoista. Röntgenium sen sijaan on vasta 1990-luvulla keino­tekoisesti valmistettu lyhyt­ikäinen radio­aktiivinen alku­aine, joka kuuluu transuraanien ryhmään.
Koska kuparia, hopeaa ja kultaa on vanhoista ajoista käytetty metalli­rahoissa ja kaksi viimeksi­mainittua ovat pitkään olleet raha­järjestelmän perustanakin (kultakanta), sanotaan tämän ryhmän alku­aineita joskus myös raha­metalleiksi.
| Järj>  | Alkuaine | Elektronien määrä kuorilla |
| --- | --- | --- |
| 29 | Kupari | 2, 8, 18, 1 |
| 47 | Hopea | 2, 8, 18, 18, 1 |
| 79 | Kulta | 2, 8, 18, 32, 18, 1 |
| 111 | Röntgenium | 2, 8, 18, 32, 32, 18, 1 |
Ominaisuuksia

Samoin kuin alkalimetalleilla, on myös ryhmän 11 alku­aineilla vain yksi elektroni uloimmalla elektroni­kuorellaan. Toisin kuin alkali­metalleilla, on niillä kuitenkin myös toiseksi uloimman elektroni­kuoren kaikki d-orbitaalit täysiä, ja myös niissä olevat elektronit osallistuvat kemiallisiin sidoksiin. Tämä seikka antaakin näille alku­aineille useita alkali­metalleista selvästi poikkeavia ominaisuuksia.
Ryhmän 11 metalleilla on huomattavasti suurempi ionisoitumisenergia kuin alkali­metalleilla. Päin­vastoin kuin alkali­metallit, jotka vapaina alkuaineina esiintyessään ovat erittäin reaktiivisia, ryhmän 11 alkuaineet ovatkin kemiallisesti jokseenkin passiivisia ja korroosionkestäviä metalleja. Kulta ja hopea ovatkin tunnetuimmat jalometallit. Kulta esiintyy luonnossakin enimmäkseen vapaana alku­aineena. Kupari ja hopea sen sijaan esiintyvät tavallisimmin erilaisina yhdisteinä, mutta niitäkin on löydetty luonnosta myös vapaina alku­aineina.
Ryhmän 11 alkuaineilla on myös huomattavasti pienempi ionin säde kuin alkali­metalleilla. Tämän vuoksi niiden tiheys onkin huomattavasti suurempi.
Alkalimetallien ioniyhdisteet ovat värittömiä, ryhmän 11 alku­aineiden ioni­yhdisteet sen sijaan värillisiä.. Kupari ja kulta ovat vapaina alku­aineinakin esiintyessään värillisiä.
Ryhmän 11 alkuaineiden yhdisteissä on usein myös kovalenttista luonnetta. Monet niistä ovat niukka­liukoisia, kun taas useimmat alkali­metallien yhdisteet ovat runsas­liukoisia.
Ryhmän 11 alkuaineilla myös toiseksi uloimman kuoren d-elektronit osallistuvat metalli­sidoksen muodostamiseen. Tämän vuoksi niillä on huomattavasti korkeammat sulamispisteet kuin alkalimetalleilla.
Kaikki ryhmän 11 alkuaineet ovat erinomaisia sähkönjohteita.
Yhdisteissään kupari voi esiintyä hapetusluvuilla +I ja +II, hopea hapetusluvulla +I ja kulta hapetusluvuilla +I ja +III. Hapetusluvulla +I kupari esiintyy kuitenkin vain liukenemattomissa kovalenttisissa yhdisteissä.
| Merkki | Nimi | Järjestysluku | Atomipaino (u) | Tiheys 20 °C (g/cm3) | Sulamispiste (°C) | Höyrystymispiste (°C) | Löytövuosi | Löytäjä |
| --- | --- | --- | --- | --- | --- | --- | --- | --- |
| Cu | Kupari | 29 | 63,546 | 8,92 | 1083,5 | 2595 | esihistoriallinen | tuntematon |
| Ag | Hopea | 47 | 107,8682 | 10,49 | 961,9 | 2212 | esihistoriallinen | tuntematon |
| Au | Kulta | 79 | 196,96654 | 19,32 | 1064,4 | 2940 | esihistoriallinen | tuntematon |
| Rg | Röntgenium | 111 | 272 |  |  |  | 1994 | Gesellschaft für Schwerionenforschung |
Ruuvit löysällä (elokuva)

| Ruuvit löysällä |
| --- | --- |

Ohjaaja:  Visa Mäkinen
Käsikirjoittaja:  Kari Levola
Tuottaja:  Visa Mäkinen
Pääosat:  Mika Honkanen, Eeki Mantere (nimellä Viktor Kalborrek), Matti Ruohola, Seppo Kulmala
Valmistustiedot
Valmistusmaa:  Suomi
Tuotantoyhtiö:  Tuotanto Visa Mäkinen
Ensi-ilta:  3. helmikuuta 1989
Kesto:  1 h 33 min
Alkuperäiskieli:  Suomi
Aiheesta muualla
IMDb 
Elonet
Infobox OKNimi-testi OK: 
Ruuvit löysällä on vuonna 1989 ensi-iltansa saanut Visa Mäkisen ohjaama ja tuottama komediaelokuva. Sen käsikirjoituksen laati Kari Levola.
Näyttelijät

| 0 | 1 | 2 |
| --- | --- | --- |
|  Mika Honkanen  | … |  toimittaja Otto Miinalainen   |
|  Tuulikki Kuorikoski  | … |  Anna Jäppinen   |
|  Martti Pennanen  | … |  poliisipäällikkö Miinalainen   |
|  Kalle Juurela  | … |  päätoimittaja, kaupunginvaltuuston puheenjohtaja   |
|  Seppo Laine  | … |  Pentti Tulkki   |
|  Hannu Huuska  | … |  kesäkonstaapeli Rimpeläinen   |
|  Seppo Kulmala  | … |  Jäppinen   |
|  Matti Ruohola  | … |  Jukka Kovaleff, tulkki   |
|  Ritva Loijas  | … |  rouva Miinalainen   |
|  Markku Leino  | … |  valkotakkinen mies meijerissä   |
|  Veikko Suonsyrjä  | … |  sinipukuinen kasakka   |
|  Timo Kankaanpää  | … |  keltapukuinen kasakka   |
|  Johnny Forssell  | … |  radioreportteri   |
|  Viktor Kalborrek  | … |  Viktor Kalborrek, Miss Märkäpaita-kilpailun juontaja   |
|  Paula Piili  | … |  tunnistamaton rooli   |
|  Tarja Kallioinen  | … |  tunnistamaton rooli   |
|  Hannele Lanu  | … |  kunto-ohjaaja   |
|  Maria Kuismin  | … |  kirjapainotyöläinen   |
|  Ludmila Koski  | … |  venäläisen kauppavaltuuskunnan puheenjohtaja   |
|  Jorma Ruonansuu  | … |  esiintyjä diskossa   |
|  Simo Riikonen  | … |  veteen putoava toimitusjohtaja   |
|  Arto Virtanen  | … |  tunnistamaton rooli   |
|  Pentti Peiponen  | … |  tunnistamaton rooli   |
|  Matti Mäkinen  | … |  Matti, painonvartija   |
|  Pepe Lampela  | … |  Pepe, painonvartija   |
|  Leo Salin  | … |  painonvartija   |
|  Veikko Hirviniemi  | … |  Hannelen mies   |
|  Eija Laine  | … |  vaalea tyttö pukuhuoneessa   |
|  Satu Aaltonen  | … |  Tiina, lehdistön ihannetyttö   |
|  Tanja Mäkynen  | … |  Helena, yleisön suosikkityttö   |
|  Maarit Koivula  | … |  Hannele, Miss Märkäpaita   |
Vastaanotto

Ruuvit löysällä sai elokuvateattereissa yhteensä 717 katsojaa, mikä oli vuoden 1989 kotimaisten ensi-iltojen pienin katsojamäärä.
Vuoden 1994 Video-oppaassa Bello Romano antoi elokuvalle tähtien sijasta pommin, joka vastaa sanallista arviota ”täysin epäonnistunut tekele”. Hänen mukaansa elokuvan henkilöhahmot ”sekoilevat katsojan harmiksi selvittämässä murhaa”.
Babe Ruth

| Babe Ruth |
| --- | --- |
 Babe Ruth vuonna 1920.
Henkilötiedot
Koko nimi:  George Herman Ruth
Syntynyt: 6. helmikuuta 1895 Baltimore, Maryland
Kuollut: 16. elokuuta 1948 (53 vuotta) New York
Kansalaisuus:  Yhdysvallat
Baseballpelaaja
Lyöntipuoli:  vasen
Heittokäsi:  vasen
Pelaajaura
Seurajoukkueet
1914–1935:  Boston Red Sox, New York Yankees, Boston Braves
Aiheesta muualla
www.baberuth.com
George Herman ”Babe” Ruth (6. helmikuuta 1895 Baltimore, Maryland – 16. elokuuta 1948 New York) oli yhdysvaltalainen baseballpelaaja. Ruthin ammattilaisura kesti vuodesta 1914 vuoteen 1935. Hän oli erittäin monipuolinen pelaaja kaikilla pelin osa-alueilla, ja häntä pidetään lajin historian suurimpana pelaajana.